Diari Oficial de la Generalitat Valenciana


Sumari del DOGV 9835, del 24-04-2024 (2024/3366)

RESOLUCIÓ de 10 d'abril de 2024, del director general d'Esport, per la qual es concedixen subvencions a federacions esportives per al desenvolupament del programa «Esport a l'escola» en 2024.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9835

Data del DOGV
:   24-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3366


Data del document
:   10-04-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ de 10 d'abril de 2024, del director general d'Esport, per la qual es concedixen subvencions a federacions esportives per al desenvolupament del programa «Esport a l'escola» en 2024. [2024/3366]  
En compliment del que establix l'Orde 31/2017, de 17 de juliol, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions a federacions esportives per al desenvolupament del programa Esport a l'escola (DOGV 8088, 20.07.2017), i d'acord amb l'article 3 d'esta, es publicarà una resolució de convocatòria anual.  
Per això, en virtut de les facultats conferides en l'Orde 31/2017, de 17 de juliol, de la Conselleria d'Educació, Investigació, Cultura i Esport, i en el Decret 186/2023, de 17 d'octubre, del Consell, d'aprovació del Reglament orgànic i funcional de la Vicepresidència Primera i Conselleria de Cultura i Esport, es van convocar subvencions destinades a les federacions esportives per al desenvolupament del programa Esport a l'escola l'any 2024, per Resolució de 19 d'octubre de 2023, del director general d'Esport (DOGV 9713, 27.10.2023), i s'han mantingut les mateixes circumstàncies de la convocatòria, especialment l'existència de crèdit.  
En els articles 5 i 6 de l'esmentada Orde 31/2017, de 17 de juliol, de la Conselleria d'Educació, Investigació, Cultura i Esport, s'establix el procediment, tramitació i resolució, així com els criteris de valoració i la designació de la comissió tècnica de valoració; i en l'apartat sèptim de la Resolució de 19 d'octubre de 2023, de convocatòria, el barem aplicable.  
Una vegada formalitzats els actes d'instrucció corresponents i en virtut del que establixen els articles 160 i 164 de la Llei 1/2015, de 6 de febrer, d'hisenda pública, del sector públic instrumental i de subvencions, i la disposició final segona de l'Orde 31/2017, resolc:  
  
  
Primer  
Concedir a les federacions esportives de la Comunitat Valenciana que s'assenyalen a continuació subvencions fins a un total de 652.525,07 €.  
  
Federació Unitats didàctiques Personal tècnic Material esportiu Subvenció total  
ATLETISME 100 26.000,00 € 3.000,00 € 29.000,00 €  
BÀDMINTON 90 23.400,00 € 3.000,00 € 26.400,00 €  
BEISBOL 103 26.780,00 € 3.000,00 € 29.780,00 €  
COLUMBICULTURA 50 13.000,00 € 3.000,00 € 16.000,00 €  
ESCACS 100 26.000,00 € 3.000,00 € 29.000,00 €  
ESGRIMA 90 23.400,00 € 1.559,00 € 24.959,00 €  
ESPORTS ADAPTATS 60 15.600,00 € 3.000,00 € 18.600,00 €  
ESPORTS DE MUNTANYA 99 25.740,00 € 2.973,97 € 28.713,97 €  
FRONTENIS 63 16.380,00 € 2.040,10 € 18.420,10 €  
GIMNÀSTICA 50 13.000,00 € 2.000,00 € 15.000,00 €  
HANDBOL 95 24.700,00 € 3.000,00 € 27.700,00 €  
HOQUEI 113 29.380,00 € 3.000,00 € 32.380,00 €  
JUDO 100 26.000,00 € 3.000,00 € 29.000,00 €  
KARATE 100 26.000,00 € 3.000,00 € 29.000,00 €  
ORIENTACIÓ 90 23.400,00 € 3.000,00 € 26.400,00 €  
PÀDEL 120 31.200,00 € 3.000,00 € 34.200,00 €  
REM 90 23.400,00 € 3.000,00 € 26.400,00 €  
RUGBI 81 21.060,00 € 3.000,00 € 24.060,00 €  
SALVAMENT I SOCORRISME 90 23.400,00 € 3.000,00 € 26.400,00 €  
TAEKWONDO 100 26.000,00 € 3.000,00 € 29.000,00 €  
TENIS DE TAULA 90 23.400,00 € 3.000,00 € 26.400,00 €  
TIR AMB ARC 100 26.000,00 € 3.000,00 € 29.000,00 €  
TRIATLÓ 80 20.800,00 € 512,00 € 21.312,00 €  
VELA 100 26.000,00 € 3.000,00 € 29.000,00 €  
VOLEIBOL 90 23.400,00 € 3.000,00 € 26.400,00 €  
Total 2.096 925.048,00 € 69.085,07 € 652.525,07 €  
  
  
Segon  
Les federacions beneficiàries hauran de complir les obligacions a les quals es referix l'article 8 de l'Orde 31/2017, de 17 de juliol, de la Conselleria d'Educació, Investigació, Cultura i Esport, i justificar les ajudes en la forma establida en l'article 13 de l'esmentada orde i en el punt onze de la Resolució de 19 d'octubre de 2023, de convocatòria, del director general d'Esport.  
  
Tercer  
Autoritzar i disposar els fons a favor de totes i cadascuna de les federacions esmentades en el punt primer i per les quantitats que s'indiquen, i que es tramite la documentació comptable corresponent, amb càrrec al crèdit existent en el capítol IV, aplicació pressupostària R61279999. 457A00, línia de subvenció S0442, de la Llei de pressupostos de la Generalitat per a l'exercici de 2024.  
  
Quart  
Tramitar el pagament del 65 % del total de la subvenció, com a finançament necessari per a dur a terme les actuacions inherents a esta subvenció, de conformitat amb l'article 44.17.a) de la Llei 8/2023, de 27 de desembre, de pressupostos de la Generalitat per a l'exercici 2024, i l'article 171 de la Llei 1/2015, d'hisenda pública, del sector públic instrumental i de subvencions. No s'exigixen garanties dels fons anticipats d'acord amb l'esmentat article 44 en el seu apartat 18.I).  
La resta de la subvenció es pagarà després de la justificació documental de la totalitat de la subvenció.  
  
Quint  
Les federacions hauran d'aportar, per mitjans propis o aliens, la part de finançament del pressupost final executat no cobert per mitjà de l'ajuda que es concedix per esta resolució.  
  
Sext  
El termini de presentació de la justificació de les subvencions concedides conclourà el 30 de novembre de 2024.  
La justificació es presentarà per mitjans electrònics, de conformitat amb el punt 11.1 de la Resolució de convocatòria de 19 d'octubre de 2023, del director general d'Esport, a través de l'adreça d'internet   
http://www.gva.es/es/inicio/procedimientos'id\_proc=18651  
  
Sèptim  
La Llei 1/2022, de 13 d'abril, de transparència i bon govern de la Comunitat Valenciana resulta aplicable, segons l'article 3, a les federacions esportives, quant a les seues activitats subjectes a dret administratiu.  
Tenint en compte el que es disposa en l'article 23, les entitats incloses en l'article 3 han de publicar informació relativa a les subvencions i ajudes públiques. En ella s'han de respectar els límits establits per la normativa reguladora de protecció de dades de caràcter personal i per la resta de normativa vigent.  
La informació que cal publicar sobre les subvencions i ajudes públiques ha d'incloure, com a mínim i quan siga procedent, la informació especificada en l'article 23 de la Llei 1/2022, de 13 d'abril, de transparència i bon govern de la Comunitat Valenciana.  
  
Octau  
Publicar en el Diari Oficial de la Generalitat Valenciana esta resolució, de conformitat amb el punt 14.1 de la Resolució de convocatòria de 19 d'octubre de 2023, del director general d'Esport.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, les federacions esportives de la Comunitat Valenciana podran interposar un recurs potestatiu de reposició o bé, directament, un recurs contenciós administratiu, en els terminis i davant els òrgans que s'indiquen a continuació, sense perjuí que puguen exercitar, si escau, qualsevol altre recurs que consideren convenient:  
a) El recurs potestatiu de reposició haurà d'interposar-se davant el mateix òrgan que l'ha dictat, en el termini d'un mes a comptar des de l'endemà de la publicació d'esta resolució en el Diari Oficial de la Generalitat Valenciana.  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 10 d'abril de 2024.- El director general d'Esport (p. d. Orde 31/2017, de 17.07.2017; DOGV 8088): Luis Cervera Torres.